CELEX: C2006/010/55
Language: da
Date: 2006-01-14 00:00:00
Title: Sag T-398/05: Sag anlagt den  7. november 2005  — Tesoka mod Det Europæiske Institut til Forbedring af Leve- og Arbejdsvilkårene

14.1.2006   
            
            
               DA
            
            
               Den Europæiske Unions Tidende
            
            
               C 10/28
            
         Sag anlagt den 7. november 2005 — Tesoka mod Det Europæiske Institut til Forbedring af Leve- og Arbejdsvilkårene
   (Sag T-398/05)
   (2006/C 10/55)
   Processprog: fransk
   Parter
   
      Sagsøger: Sabrina Tesoka (Overijse, Belgien) [ved: avocat J.-L. Fagnart]
   
      Sagsøgt: Det Europæiske Institut til Forbedring af Leve- og Arbejdsvilkårene
   Sagsøgerens påstande
   
               —
            
            
               Annullation af det udtrykkelige afslag af 14. oktober 2005.
            
         
               —
            
            
               Det fastslås, at sagsøgeren er berettiget til alle de tillæg og fordele, hun har krav på som følge af sin opsigelse af 2. august 2005 i henhold til artikel 17, stk. 2, andet afsnit, i forordning nr. 1860/76, som ændret ved artikel 8 i forordning (EF) nr. 1111/2005 af 24. juni 2005.
            
         
               —
            
            
               Det Europæiske Institut til Forbedring af Leve- og Arbejdsvilkårene tilpligtes at betale sagsøgeren en godtgørelse, der efter billighed fastsættes til 35 000 EUR med tillæg af morarenter 7 % p.a. fra den 2. august 2005.
            
         
               —
            
            
               Det Europæiske Institut til Forbedring af Leve- og Arbejdsvilkårene tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgeren, som har været ansat ved Det Europæiske Institut til Forbedring af Leve- og Arbejdsvilkårene siden 2001, opsagde sin stilling den 2. august 2005 med henblik på at få adgang til de økonomiske fordele, der er fastsat i forordning nr. 1111/2005 for de ansatte, som opsagde deres stilling inden den 4. august 2005. Med søgsmålet har sagsøgeren gjort gældende, at Det Europæiske Institut til Forbedring af Leve- og Arbejdsvilkårene har afslået hendes ansøgning om at få de tillæg, hun har ret til, samt de dokumenter, hun har brug for med henblik på at blive omfattet af den sociale ordning i sit bopælsland, og har nedlagt påstand om annullation af dette afslag og om tilkendelse af erstatning for det tab, hun angiveligt har lidt.
   Til støtte for søgsmålet har sagsøgeren anført, at der er sket tilsidesættelse af artikel 17, stk. 2, andet afsnit, i forordning nr. 1860/76, som ændret ved artikel 8 i forordning (EF) nr. 1111/2005, af artikel 28a i ansættelsesvilkårene for de øvrige ansatte i Fællesskaberne, af bestemmelserne i Kommissionens forordning 91/88 af 13. januar 1988, samt af hendes berettigede forventning.